«**Әкем, шешем және мен озып келдік мәреден»**

Қаламыздағы №92 гимназия салауатты өмір салтын насихаттай отырып, оқушылармен қатар ата-аналармен де тығыз байланыс орнатып келеді. Жас жеткіншектерді спортқа баулып, қызығушылығын арттыру мақсатында 5-ші сынып оқушылары мен отбасы мүшелері арасында жарыс өткізілді. Жарысты ұйымдастырушылар дене тәрбиесі пәнінің мұғалімдері Едилбаев Е.М, Трайкен А.Н. Жарыс барысы 8 кезеңнен құралды. Салауатты өмір салтын сақтау мен қатар қабілеттері мен мүмкіндіктерін танытып, дене жаттығуларымен айналысу, түрлі сайыстар арқылы жарысып, күш сынасты. Әр топтың жанкүйерлері тарапынан қолдаулар көрсетіліп, шабыттарына шабыт, жігер қоса түсті. Әйтсе де, спортқа бейім, салауаттылыққа бет бұрған әр отбасы мүшесінің қандай тапсырманы болсын тез меңгеріп орындауларынан сайыс жеңімпаздарын анықтау оңайға соққан жоқ. Ерекше көзге түскен 5 «В» сынып «Барыс» тобы – 1 орынды, ал 2 орынды – 5 «Ә» сыныбы «Қыран» тобы, 3 орынды – 5 «А» сыныбы «Арман» тобы иеленді. Көңілді өткен жарыс жоғары деңгейде ұйымдастырылып, ата-аналар тарапынан алғысқа бөленді. Жарыс соңында ән шәшуімен гимназия әншілері өнерлерін паш етті.

**Нұрсерік Секербеков**.

Қарағанды қаласы

«№92 гимназия» КММ

9 «А» сынып оқушысы